Un tânăr de 19 ani a fost depistat în trafic cu o viteză de 205 km/h, pe un sector de drum unde limita de viteză este de 70 km/h.
Polițiștii orașului Vânju Mare l-au depistat, ieri, pe tânărul de 19 ani, din comuna Vânători. Acesta conducea un autoturism pe DN 56A, în afara localității Recea, depășind limita de viteză cu 135 km/h.
Conducătorul auto a fost surprins cu aparatul radar, rulând cu viteza de 205 km/h
Șoferul a fost sancționat contravențional cu 20 de puncte amendă. S-a dispus și suspendarea dreptului de a conduce autovehicule pe drumurile publice, pentru o perioadă de 120 de zile.